stanford-oval/wikipedia huggingface dataset:
פופמוביל
היסטוריה

מאז תחילת המאה ה-20 ייצרו מכוניות מפוארות מיוחדות עבור האפיפיור, אולם המונח פופמוביל לא היה קיים עד לביקורו הראשון של יוחנן פאולוס השני כאפיפיור במולדתו פולין ביוני 1979, אז נסע במשאית קטנה תוצרת פולין, שהובילה אותו במהירות של 6 קמ"ש. בביקורו הראשון בממלכה המאוחדת הוסב רכב מסוג פורד טרנזיט לשימוש האפיפיור, ולאחר מכן הוסבו מכוניות שונות מיצרנים שונים למטרה זו, בין היתר לביקורו בשנת 1980 בגרמניה המערבית.
לאחר ניסיון ההתנקשות ביוחנן פאולוס השני בשנת 1981 כוסה הרכב בזכוכית משוריינת מכל צדדיו.
בביקוריו השונים ברחבי העולם יוצרו מכוניות מיוחדות רבות עבור יוחנן פאולוס השני, חלקן שימשו לאחר מכן לאורחים אחרים. בביקורו בקנדה בשנת 1984 הסבו GMC סיירה לשימוש האפיפיור, ורכב זה שימש אותו גם בביקורו בקובה בשנת 1998. בביקורו בארצות הברית בשנת 1987, הסב השירות החשאי זוג רכבי SUV מדגם 230 G תוצרת מרצדס-בנץ למכוניות פופמוביל.
בשנת 2002 ביקש יוחנן פאולוס השני שלא לכנות את הרכב בשם "פופמוביל", בטענה שזה לא מכובד.
האפיפיור בנדיקטוס השישה עשר עשה שימוש רב בפופמוביל המבוסס על רכב ספורט תוצרת מרצדס-בנץ מסוג M-Class, עם מרחב גדול המוגן בזכוכית משוריינת ובמסגרת מתכת מחוזקת בחלקו האחורי של הרכב. האפיפיור נכנס לרכב מדלת אחורית, עולה מספר מדרגות, מתיישב על כיסא, ומוגבה באמצעות מעלית הידראולית, כך שייראה לעיני כל. ליד הנהג מקום לאיש אבטחה ובמרחב האחורי מקום גם לשני עוזרים לאפיפיור.
נהוג להשתמש ברכבי פופמוביל פתוחים בעיקר באירועים בכיכר פטרוס הקדוש שבקריית הוותיקן. ב-6 ביוני 2007 ניסה צעיר גרמני לזנק לתוך פופמוביל פתוח בו נסע בנדיקטוס השישה עשר. האפיפיור לא נפגע, ואפילו לא הבחין בצעיר.
בקריית הוותיקן יש מוזיאון ובו מוצגים כלי רכב שונים אשר שמשו את האפיפיורים במשך השנים, החל מאפריון ועגלה רתומה לסוסים וכלה בדגמי פופמוביל שונים.
פופמוביל שהתבסס על "סיאט פנדה"  (פלטפורמה זהה לסיאט מרבלה) שנת 1982, יוצר עבור האפיפיור יוחנן פאולוס השני לרגל ביקורו בספרד
פופמוביל מבוסס על רכב SUV מרצדס-בנץ 230 G
יוחנן פאולוס השני בכיכר פטרוס הקדוש בשנת 2004 בפופמוביל פתוח, המבוסס על רכב שטח פיאט קמפניולה
בנדיקטוס השישה עשר בפופמוביל
הערות שוליים

↑  CBC News
פונדנט (שוקולד)

| --- | --- |

 
 מאכלים
 סוג:  עוגת שוקולד 
 מרכיבים עיקריים:  סוכר, שוקולד, ביצת תרנגולת, קמח חיטה 
 
פונדנט (שוקולד) (בצרפתית: fondant au chocolat) הוא מאפה קל ואוורירי העשוי מבצק, ומכיל בעיקרו שוקולד. הפונדנט מוגש בעיקר כקינוח מתוק בסוף הארוחה. פונדנט שוקולד הוא קינוח המורכב מעוגת שוקולד קטנה עם גוון פריך ומילוי עדין, המוגש בדרך כלל חם עם גלידת וניל על צלחת. בצרפתית, המונחים של עוגת השוקולד הם "gâteau fondant au chocolat" או פשוט "fondant au chocolat" ("שוקולד לעיס" או "שוקולד נמס").
הקינוח פופולרי במסעדות בניו יורק מאז שנות התשעים. בימינו, וריאציות של טעמי העוגה והגלידה הגיעו לכלול פירות ואפילו משקאות אלכוהוליים, כמו ויסקי. ידוע גם שקינוח זה נוצר באמצעות קרפים, ובמקרה זה הוא מורכב מכמה קרפים שמערימים זה על זה ומפרידים ביניהם על ידי מילוי כלשהו כגון ריבה חמה או פירות יער.
במסעדות רבות בישראל מכונה בטעות עוגת שוקולד מותך כ"סופלה שוקולד". בניגוד לסופלה, המסה העיקרית של העוגה מכילה כמות גדולה של קמח ולכן היא יציבה יותר. לרוב, כאשר מאפה שוקולד תפוח מוגש מחוץ לכלי בו נאפה, מדובר בפונדנט ולא בסופלה.
פונדי

| --- | --- |
סמל פונדיסמל פונדי
טירת האצילים בפונדי
טירת האצילים בפונדי
 מדינה:  איטליה איטליה
 מחוז:  לאציו לאציו
 נפה:  נפת לאטינה
 בירת העיר:  פונדי 
 שטח:  142 קמ"ר
 גובה:  8 מטרים
 אוכלוסייה:  ‏
  ‑ בעיר:  39,550 (1 בינואר 2023)
  ‑ צפיפות:  246 נפש לקמ"ר (2004)
 קואורדינטות:  41°21′0″N 13°25′0″E﻿ / ﻿41.35000°N 13.41667°E﻿ / 41.35000; 13.41667
 אזור זמן:  UTC +1
 http://www.comune.fondi.lt.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפונדי(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפונדי(למפת לאציו רגילה) רומא לאטינה גווידוניה מונטצ'ליו פיומיצ'ינו אפריליה ויטרבו פומציה טיבולי צ'יוויטווקיה קמפניה מו. אברוצו אומבריה מארקה טוסקנה הים הטירניפונדי(למפת לאציו מוגדלת) רומא לאטינה גווידוניה מונטצ'ליו פיומיצ'ינו אפריליה ויטרבו פומציה טיבולי צ'יוויטווקיה קמפניה מו. אברוצו אומבריה מארקה טוסקנה הים הטירניפונדי  he tabBackground:;tabBorder:#aaa;defaultTab:0;
 
פוֹנְדִי (Fondi) היא עיר קטנה בנפת לאטינה במחוז לאציו באיטליה, השוכנת במחצית הדרך בין רומא ונאפולי. אוכלוסייתה מונה 34,000 נפש.
העיר קיימת מעל 1000 שנים. לפני בניית האוטוסטרדה שבין רומא לדרום איטליה בסוף שנות החמישים של המאה העשרים הייתה פונדי נקודה חשובה בויה אפיה, המקשרת בין רומא וברינדיזי, נמל היציאה והכניסה המקשר בין רומא ויוון על הים האדריאטי.
פופס פוסטר

| --- | --- |

 לידה:  19 במאי 1892 מחוז אסנשן, ארצות הברית 
 פטירה:  30 באוקטובר 1969 (בגיל 77) סן פרנסיסקו, ארצות הברית 
 מוקד פעילות:  ארצות הברית 
 סוגה:  ג'אז 
 כלי נגינה:  חצוצרה, טובה, קונטרבס 
 
ג'ורג' מרפי "פופס" פוסטר (אנגלית: George Murphy "Pops" Foster; ‏19 במאי 1892 - 28 באוקטובר 1969) היה מוזיקאי ג'אז אשר ניגן באופן מקצועי בטובה, חצוצרה, וקונטרבס. פופס נודע בעיקר בזכות נגינת הקונטרבס שלו, שליוותה במשך שנים את חצוצרתו של לואי ארמסטרונג.
חייו

פוסטר נולד בדרום לואיזיאנה לצ'ארלי ואנני פוסטר. משפחתו היגרה לניו אורלינס בתחילת המאה העשרים, כשהיה בערך בן 10. אחיו הבכור וילארד החל לנגן בגיטרה ובבנג'ו; ג'ורג' החל בצ'לו אך במהרה החליף לבס. פוסטר נישא פעמיים במהלך חייו, פעם אחת ב־1912 לברטה פוסטר, וב־1936 לאלמה פוסטר.
הקריירה

כבר ב־1907 החל פופס לנגן באופן מקצועי. בתקופה ההיא ניגן עם ג'ק קארי, קיד אורי, ארמנד פירון, ג'ו "קינג" אוליבר ורבים אחרים.
ב־1921 הוא עבר לסנט לואיס כדי לנגן בלהקות של צ'ארלי קריית' ודווי ג'קסון. בלהקות הללו הוא יצר את הבסיס לנגינתו בהמשך. הוא זכה לכינוי פופס בגלל שהוא היה הרבה יותר מבוגר מכל הנגנים האחרים איתם ניגן.
ב־1929 פוסטר עבר לניו יורק שם הוא ניגן בלהקה של לואי ראסל ולואי ארמסטרונג עד 1940. הוא ניגן עם כמה מהגדולים שניגנו בתקופה ההיא והיה קול קבוע בתוכנית הרדיו "זהו ג'אז". בסוף שנות הארבעים החל לנגן בכל העולם, בעיקר בצרפת. כמו כן הוא ניגן בכל ארצות הברית כולל שיבה לניו אורלינס.
במהלך שנות החמישים פופס ניגן בכל העולם, עם מוזיקאים דגולים. בסוף שנות החמישים ותחילת שנות השישים הוא ניגן עם ארל הינס בהרכב קטן. הוא הופיע בכל ארצות הברית ובאירופה, אך נשאר מבוסס בסן פרנסיסקו שם נפטר.
האוטוביוגרפיה שלו פורסמה ב־1971; בהצלבה עם מקורות אחרים נמצאים מספר אי דיוקים.
עורקי מתוך היד הגביים

| --- | --- |

 שיוך:  קבוצה של עורקים 
 תיאור ב:  האנטומיה של גריי (מהדורה 20) (594) 
 מזהים
 לטינית (TA98):  Arteriae metacarpales dorsales 
 טרמינולוגיה אנטומיקה:  A12.2.09.034 
 TA2 (2019):  4648 
 FMA:  70800 
 מערכת השפה הרפואית המאוחדת:  C0447094 
 
עורקי מתוך היד הגביים בתחתית התמונה
עוֹרְקֵי מְתוֹךְ הַיָּד הַגַּבִּיִּים (TA: arteriae metacarpales dorsales) הם קבוצת עורקים בכף היד המזינים את האצבעות.
עורק מתוך היד הראשון מסתעף ישירות מעורק החישור, בטרם האחרון חוצה דרך שני ראשי השריר הבין-גרמי הגבי הראשון.
שלושת העורקים הצדיים בקבוצה יוצאים מתוך רשת שורש היד הגבית ונעים לאורך השרירים הבין-גרמיים הגביים השני, השלישי והרביעי, עד להתפצלותם לעורקי האצבעות הגביים. בסמוך לראשיתם הם משיקים לקשת כף היד העמוקה באמצעות עורקים נוקבים. הם משיקים גם לעורקי האצבעות הכפיים המשותפים, שמקורם בקשת כף היד השטחית, גם כן באמצעות עורקים נוקבים.
| --- | --- |
בקרת זהויות :  TA98: A12.2.09.034 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
עורקי יותרת הכליה העליונים

| --- | --- |
 שיוך:  branch of inferior phrenic artery, ישות אנטומית מסוימת 
 מזהים
 לטינית (TA98):  arteriae suprarenales superiores 
 טרמינולוגיה אנטומיקה:  A12.2.12.003 
 TA2 (2019):  4207 
 FMA:  14863 
 מערכת השפה הרפואית המאוחדת:  C0580876 
 
תרשים עורקים
עוֹרְקֵי יוֹתֶרֶת הַכִּלְיָה (TA: arteriae suprarenales superiores) הם קבוצה של ענפים עורקיים בבטן המסתעפים מעורק הסרעפת התחתון ומספקים דם לבלוטת יותרת הכליה. העורקים, 6–8 במספר, מצטרפים אל עורק יותרת הכליה האמצעי ועורק יותרת הכליה התחתון באספקת הדם לבלוטה.
| --- | --- |
בקרת זהויות :  TA98: A12.2.12.003 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
פופס מנסה-בונסו

| --- | --- |

מנסה-בונסו בשנת 2013
 לידה:  7 בספטמבר 1983 (בן 41) טוטנהאם, לונדון שבאנגליה
 עמדה:  פאוור פורוורד, סנטר
 גובה:  2.06 מטר
 מכללה:  אוניברסיטת ג'ורג' וושינגטון
 דראפט:  לא נבחר, 2006
 קבוצות כשחקן
 2006–2007   2007–2008   2008   2008   2009   2009   2009   2009   2009–2010   2010   2010–2011   2011   2011–2012   2013   2013   2013–2014   2014   2014–2015:  דאלאס מאבריקס   בנטון טרוויזו   גרנדה   חובנטוד בדאלונה   אוסטין טורוס   סן אנטוניו ספרס   טורונטו ראפטורס   יוסטון רוקטס   טורונטו ראפטורס   צסק"א מוסקבה   ניו אורלינס הורנטס   אסוול וילרבאן   בשיקטש   סביליה   אולימפיה מילאנו   גלאטסראיי   הפועל ירושלים   א.א.ק. אתונה
 הישגים כשחקן
 זכייה באליפות היורוצ'לנג' (2012)   MVP של פיינל פור היורוצ'לנג' (2012)   זכייה בגביע הטורקי (2012)   זכייה באליפות הליגה הטורקית (2012)   שחקן העונה בליגה הטורקית (2012)   שחקן ההגנה של העונה בליגה הטורקית (2012)   זכייה באליפות ליגת ה-VTB‏ (2010)
ננה פפה יאוו דווין "פופס" מנסה-בונסו (באנגלית: Nana Papa Yaw Dwene "Pops" Mensah-Bonsu; נולד ב-7 בספטמבר 1983 בלונדון) הוא כדורסלן עבר בריטי אשר היה פעיל בין השנים 2006–2015. שיחק לאורך הקריירה ב-17 קבוצות שונות, וכן בנבחרת בריטניה.
קריירה

מנסה-בונסו שיחק במכללת ג'ורג וושינגטון, ולאחר מכן עבר לדאלאס מאבריקס בה ערך את הופעת הבכורה שלו בשנת 2006. בעונת 2007/2008 עבר לבנטון טרוויזו האיטלקית, ולאחר מכן לספרד, שם שיחק בגרנדה ובחובנטוד בדאלונה.
בשנת 2009 שיחק בקבוצת הבת של סן אנטוניו ספרס, אוסטין טורוס, בה רשם ממוצעים של 26.6 נקודות, 13 ריבאונדים ו-2.5 חסימות. 
לאחר שמונה משחקים באוסטין טורוס חתם בספרס, אך שוחרר מהקבוצה תוך זמן קצר ועבר לטורונטו ראפטורס, שבה שיחק עד סיום עונת 2009/2010. לאחר מכן הוא עבר ליוסטון רוקטס, אך לא נשאר שם זמן רב וחזר פעם נוספת לאירופה, הפעם לצסק"א מוסקבה.
ב-8 באוגוסט 2010 חתם בונסו באלופת ספרד קאחה לבורל ויטוריה. גם מקבוצה זו הוא שוחרר תוך זמן קצר, על מנת שיוכל לחתום בניו אורלינס הורנטס מליגת ה-NBA לקראת עונת 2010/2011.
בעונת 2011/2012 חתם לשנה בבשיקטש, עימה זכה באליפות טורקיה, הגביע הטורקי והיורוצ'לנג'.
ב-2 באוגוסט 2012 חתם לשנתיים בשורות מכבי תל אביב. במהלך אולימפיאדת לונדון (2012) בה השתתף עם נבחרת בריטניה נפצע בברכו ועבר ניתוח ארתרוסקופיה. בעקבות זאת לא עבר את הבדיקות הרפואיות במכבי שהחליטה להתיר את חוזהו לפני תחילת העונה.
ב-20 בנובמבר 2014 חתם בפעם השנייה בקבוצה ישראלית, הפעם בהפועל ירושלים מליגת העל בכדורסל.
לאחר קצת יותר מחודש (ב-23 בדצמבר 2014), בעקבות כמה הפסדים רצופים, נצלה הפועל ירושלים סעיף בחוזהו, ושחררה אותו מהקבוצה.
ב-24 בדצמבר 2014 חתם פופס באא"ק אתונה מליגת העל היוונית. בהופעת הבכורה שלו במדי הקבוצה ב-28 בדצמבר, הוא קלע 28 נקודות והוריד 15 ריבאונדים. בסיום העונה הואשם בשימוש בסמים והושעה מכל פעילות ספורטיבית לשנתיים, מה שגרם לו לאחר חודשיים לפרוש מכדורסל.
באוגוסט 2018 מונה לג'נרל מנג'ר של קפיטל סיטי גו-גו מליגת הפיתוח של ה-NBA, קבוצת הבת של וושינגטון ויזארדס.
הערות שוליים

↑  רועי גלדסטון, ‏על פי עצת הצוות הרפואי, פופס מנסה בונסו שוחרר ממכבי ת"א, באתר ערוץ הספורט, 19 בספטמבר 2012
↑  קפיטל סיטי גו-גו ממנה את מנסה-בונסו לג'נרל מנג'ר, באתר הרשמי של הקבוצה, 7 באוגוסט 2018
עונת 2004/2005 בסרייה א'

| --- | --- |
 תקופת התחרות:  11 בספטמבר 2004 – 29 במאי 2005 (261 ימים)
 מספר משתתפות:  20
 הזוכה:  יובנטוס (נשלל בהמשך)
 מספר משחקים:  380
 מספר שערים:  960 (2.53 בממוצע למשחק)
 מלך השערים:  איטליה כריסטיאנו לוקארלי   (24 שערים)
 → 2003/20042005/2006 ←
 
עונת 2004/2005 בסרייה א' הייתה העונה ה-103 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-11 בספטמבר 2004 והסתיימו ב-29 במאי 2005.
בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.
פלרמו, קליארי, ליבורנו, מסינה, אטאלנטה ופיורנטינה היו הקבוצות שעלו מהליגה השנייה.
יובנטוס זכתה באליפות הליגה. תואר זה נשלל בשנת 2006 בעקבות פרשת הטיית המשחקים בסרייה א'.
בסיום העונה, ב-20 באוגוסט 2005 נערך משחק של הסופר קאפ האיטלקי בו יובנטוס הפסידה 0:1 לאינטר שזכתה בגביע.
בסיום העונה לסרייה ב' ירדו ברשה, אטאלנטה ובולוניה. במקום הקבוצות שירדו, לסרייה א' העפילו אמפולי, טרביזו ואסקולי.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | יובנטוס | 38 | 26 | 8 | 4 | 67 | 27 | 40 | 86 | זכייה בליגה   העפלה לליגת האלופות |
| 2 | מילאן | 38 | 23 | 10 | 5 | 63 | 28 | 35 | 79 | העפלה לליגת האלופות |
| 3 | אינטר | 38 | 18 | 18 | 2 | 65 | 37 | 28 | 72 | זכייה בגביע איטליה  העפלה לליגת האלופות |
| 4 | אודינזה | 38 | 17 | 11 | 10 | 56 | 40 | 16 | 62 | העפלה לליגת האלופות |
| 5 | סמפדוריה | 38 | 17 | 10 | 11 | 42 | 29 | 13 | 61 | העפלה לגביע אופ"א |
| 6 | פלרמו | 38 | 12 | 17 | 9 | 48 | 44 | 4 | 53 | העפלה לגביע אופ"א |
| 7 | מסינה | 38 | 12 | 12 | 14 | 44 | 52 | 8- | 48 |  |
| 8 | רומא | 38 | 11 | 12 | 15 | 55 | 58 | 3- | 45 | העפלה לגביע אופ"א |
| 9 | ליבורנו | 38 | 11 | 12 | 15 | 49 | 60 | 11- | 45 |  |
| 10 | רג'אנה | 38 | 10 | 14 | 14 | 36 | 45 | 9- | 44 |  |
| 11 | לצ'ה | 38 | 10 | 14 | 14 | 66 | 73 | 7- | 44 |  |
| 12 | קליארי | 38 | 10 | 14 | 14 | 51 | 60 | 9- | 44 |  |
| 13 | לאציו | 38 | 11 | 11 | 16 | 48 | 53 | 5- | 44 | העפלה לגביע אינטרטוטו |
| 14 | רובור סיינה | 38 | 9 | 16 | 13 | 44 | 55 | 11- | 43 |  |
| 15 | קייבו ורונה | 38 | 11 | 10 | 17 | 32 | 49 | 17- | 43 |  |
| 16 | פיורנטינה | 38 | 9 | 15 | 14 | 42 | 50 | 8- | 42 |  |
| 17 | פארמה | 38 | 10 | 12 | 16 | 48 | 65 | 17- | 42 |  |
| 18 | בולוניה | 38 | 9 | 15 | 14 | 33 | 36 | -3 | 42 | ירדה ליגה |
| 19 | ברשה | 38 | 11 | 8 | 19 | 37 | 54 | -17 | 41 | ירדה ליגה |
| 20 | אטאלנטה | 38 | 8 | 11 | 19 | 34 | 45 | -11 | 35 | ירדה ליגה |
↑  בהמשך תואר זה נשלל בשנת 2006 בעקבות פרשת הטיית המשחקים בסרייה א'
כדורגלנים מצטיינים

כריסטיאנו לוקארלי, שחקנה של ליבורנו כבש 24 שערים וזכה בתואר מלך השערים.
התאחדות הכדורגל האיטלקית העניקה פרסים לשחקנים מצטיינים:
כדורגלן השנה - אלברטו ג'ילארדינו, פארמה
כדורגלן זר של השנה - זלאטן איברהימוביץ' (שוודיה שוודיה), יובנטוס
כדורגלן איטלקי של השנה - אלברטו ג'ילארדינו, פארמה
שוער השנה - ג'אנלואיג'י בופון, יובנטוס
בלם השנה - פאביו קנבארו, יובנטוס
סשה סוקולוב

| --- | --- |
אין תמונה חופשית
 לידה:  6 בנובמבר 1943 (בן 80) אוטווה, קנדה 
 שם לידה:  אלכסנדר וסבולודוביץ' סוקולוב
 מדינה:  קנדה, רוסיה, ארצות הברית 
 מקום לימודים:  הפקולטה לעיתונות של אוניברסיטת מוסקבה 
 שפות היצירה:  רוסית 
 סוגה:  מסה, שירה עלילתית 
 יצירות בולטות:  בית ספר למטומטמים
 תקופת הפעילות:  מ-1973
 פרסים והוקרה:  פרס פושקין, פרס אנדריי ביילי
 
סשה סוקולוב (נולד ב-6 בנובמבר 1943 בשם אלכסנדר וסבולודוביץ' סוקולוב; ברוסית: Всеволодович Соколов) הוא סופר קנדי-רוסי. סוקולוב התפרסם בעולם בשנות ה-70, לאחר שהרומן הראשון שלו, בית ספר למטומטמים, פורסם על ידי הוצאת ארדיס מאן ארבור, מישיגן ארצות הברית, ולאחר מכן הוצא לאור מחדש על ידי הוצאת Four Walls Eight Windows (אנ'). הספר נכתב במקור ברוסית, כתיבתו הושלמה בברית המועצות ב-1973 והוא הודפס בהפצה עצמית (סָאמִיזְדָאט).
סוקולוב הוא אחד מהסופרים החשובים ביותר של הספרות הרוסית של המאה ה-20. הוא זוכה לשבחים על השימוש הלא שגרתי שלו בשפה, ועל משחקו עם מקצבים, צלילים ואסוציאציות מילים. המחבר עצמו טבע את המונח "פרואזיה" ליצירתו - בין פרוזה לשירה.
ביוגרפיה

סוקולוב נולד באוטווה, במדינת אונטריו, קנדה וחי את רוב חייו בארצות הברית ובקנדה. במהלך מלחמת העולם השנייה, אביו, רב-סרן וסבולוד סוקולוב, עבד כנספח צבאי בשגרירות הסובייטית בקנדה. בשנת 1946 גורש רס"ן סוקולוב (שכונה "הסוכן דייווי") מקנדה בגין פעילות ריגול.
לאחר שעבר לברית המועצות ב-1946, סשה סוקולוב התקשה להשתלב בחיים במדינה הסובייטית. ב-1965 הודח מאוניברסיטה צבאית, כנראה מפני שניסה לברוח מהארץ. לאחר מכן למד עיתונאות באוניברסיטת מוסקבה משנת 1966 עד 1971. זמן קצר לאחר שנולדה בתו הראשונה ב-1974 הסתיימו נישואיו הראשונים.
סוקולוב ניסה מספר פעמים לברוח מברית המועצות. הוא נתפס בעת שחצה את הגבול האיראני, ורק קשריו של אביו עזרו לו להימנע ממאסר ארוך.
סוקולוב הכיר את אשתו השנייה, יוהנה שטיינדל, ילידת אוסטריה, בזמן שלימדה גרמנית באוניברסיטת מוסקבה. היא הבריחה את כתב היד של הרומן הראשון שלו למערב. רק לאחר שפתחה בשביתת רעב בסטפנסדום בווינה ב-1975 הורשה סוקולוב לעזוב את ברית המועצות ועבר לוינה.
סוקולוב עזב את וינה בסוף 1976 לארצות הברית, אחרי שהרומן הראשון שלו, בית ספר למטומטמים יצא לאור (יצא לאור בעברית בשנת 2022 בהוצאת כרמל. תרגום: טינו מושקוביץ). בתחילת 1977 ילדה יוהנה שטיינדל את בנו של סוקולוב, שלימים הפך לעיתונאי. ב-1986 בניו יורק נולדה לו בת שנייה, מריה גולדפרב, שהפכה לאמנית. מאוחר יותר התחתן סוקולוב שוב כמה פעמים, וכעת הוא נשוי לחותרת האמריקנית מרילין רויל.
הטקסט של הרומן השני שלו, בין כלב לזאב, תלוי אפילו יותר מבית ספר למטומטמים בייחודיות של השפה הרוסית, והוא נחשב, במשך שנים רבות, לבלתי ניתן לתרגום, ולכן זכה להרבה פחות הצלחה מאשר בית ספר למטומטמים, שתורגם לשפות רבות. עם זאת, בסוף 2016 תורגם הספר לאנגלית בשם Between Dog and Wolf על ידי אלכסנדר בוגוסלבסקי, חבר ותיק של סוקולוב, ויצא לאור בהוצאת אוניברסיטת קולומביה.
הרומן Palisandriia של סוקולוב משנת 1985 (תורגם לאנגלית בשם Astrophobia) פורסם בהוצאת Grove Press בארצות הברית ב-1989. נאמר כי כתב היד המלא של ספרו הרביעי אבד כשהבית ביוון שבו נכתב נשרף.
סוקולוב, שמנהל את חייו הרחק מהעין הציבורית, אומר שהוא ממשיך לכתוב, אבל אינו מעוניין יותר בפרסום.
מספריו

בית ספר למטומטמים (ברוסית: Школа для дураков), 1973. ראה אור בעברית בהוצאת כרמל בשנת 2022
בין כלב לזאב (ברוסית: Между собакой и волком), 1980.
אסטרופוביה (ברוסית: Палисандрия), 1985.
בבית התלויים: מאמרים ושירים בחריזה חופשית, 2012.
לקריאה נוספת

"אוונגרדיסט רומנטי" – שיחה עם סשה סוקולוב (מראיינים: טינו מושקוביץ, יהודה ויזן), דחק, כרך טו', 2022.
D. Barton Johnson: Sasha Sokolov: A Literary Biography, Canadian-American Slavic Studies, 21, Nos 3-4, 1987: 203-230.
Ludmilla L. Litus: Sasha Sokolov's Journey from "Samizdat" (סאמיזדאט) to Russia's Favorite Classic: 1976-2006, Canadian-American Slavic Studies, 40, part I, Nos 2-4, 2006: 393-424.
_____ with D. Barton Johnson, compilers: Sasha Sokolov: A Selected Annotated Bibliography. 1967-2006, Canadian-American Slavic Studies, 40, part I, Nos 2-4, 2006: 425-94.
Cynthia Simmons: Their father's voice. Vassily Aksyonov, Venedikt Erofeev, Eduard Limonov, and Sasha Sokolov. Lang, New York u.a. 1993, מסת"ב 0-8204-2160-X
הערות שוליים

↑  Дмитрий Волчек, Беседа с Сашей Соколовым, Радио Свобода, ‏4 באוגוסט 2003
↑  Сумеречное состояние Саши Соколова «НГ — Ex libris», 15 сентября 2005 г. Nezavisimaya Gazeta
↑  Sokolov, Sasha (6 בדצמבר 2016). Between Dog and Wolf. Columbia University Press. ISBN 9780231543729. {{cite book}}:  (עזרה)
| --- | --- |
בקרת זהויות :  NLI: 987007300274205171  PLWABN: 9810562827705606  BNE: XX1124895  BnF: cb12028526v (data)  GND: 118917463  ISNI: 0000 0001 1073 5519  LCCN: n83147256  NKC: jo20000082167  NLG: 78503  NLK: KAC201012053  NTA: 07029304X  SELIBR: 198291  SNAC: w6gm9jbw  SUDOC: 028452984  VIAF: 84118986   WorldCat (עם VIAF): 84118986
עונת 2005/2006 בבונדסליגה

| --- | --- |
 תקופת התחרות:  5 באוגוסט 2005 – 13 במאי 2006 (282 ימים) 
 מספר משתתפות:  18
 הזוכה:  באיירן מינכן
 מספר משחקים:  306
 מספר שערים:  861 (2.81 בממוצע למשחק)
 מספר צופים:  12,414,960 (40,572 בממוצע למשחק)
 מלך השערים:  (25) מירוסלב קלוזה, (ורדר ברמן)
 → 2004/20052006/2007 ←
 
עונת 2005/2006 הייתה העונה ה-43 של הבונדסליגה, שהיא הליגה הגרמנית הבכירה בכדורגל. העונה החלה ב-5 באוגוסט 2005 והסתיימה ב-13 במאי 2006. הליגה כללה 18 קבוצות. קבוצות שסיימו במקומות ה-16–18 ירדו בסוף העונה לבונדסליגה השנייה. על ניצחון במשחק הוענקו שלוש נקודות. אם בסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה זוכה ליתרון.
באיירן מינכן זכתה בתואר האליפות בפעם ה-19 בתולדות המועדון והיא זכתה גם בגביע. זו הייתה העונה השנייה ברציפות שבאיירן מינכן זכתה בדאבל. דיסבורג, פ.צ. קלן ופ.צ. קייזרסלאוטרן ירדו לבונדסליגה השנייה ובמקומן עלו מליגת המשנה דיסבורג, פ.צ. קלן ואיינטרכט פרנקפורט.
מירוסלב קלוזה, (ורדר ברמן), אשר כבש 25 שערים, זכה בתואר מלך השערים של הליגה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | באיירן מינכן (אלופה) | 34 | 22 | 9 | 3 | 67 | 32 | 35 | 75 | העפלה לליגת האלופות |
| 2. | ורדר ברמן | 34 | 21 | 7 | 6 | 79 | 37 | 42 | 70 | העפלה לליגת האלופות |
| 3. | המבורג | 34 | 21 | 5 | 8 | 53 | 30 | 23 | 68 | העפלה לליגת האלופות |
| 4. | שאלקה 04 | 34 | 16 | 13 | 5 | 47 | 31 | 16 | 61 | העפלה לגביע אופ"א |
| 5. | באייר לברקוזן | 34 | 14 | 10 | 10 | 64 | 49 | 15 | 52 | העפלה לגביע אופ"א |
| 6. | הרטה ברלין | 34 | 12 | 12 | 10 | 52 | 48 | 4 | 48 | העפלה לגביע אינטרטוטו |
| 7. | בורוסיה דורטמונד | 34 | 11 | 13 | 10 | 45 | 42 | 3 | 46 |  |
| 8. | נירנברג | 34 | 12 | 8 | 14 | 49 | 51 | 2- | 44 |  |
| 9. | שטוטגרט | 34 | 9 | 16 | 9 | 37 | 39 | 2- | 43 |  |
| 10. | בורוסיה מנשנגלדבך | 34 | 10 | 12 | 12 | 42 | 50 | 8- | 42 |  |
| 11. | מיינץ 05 | 34 | 9 | 11 | 14 | 46 | 47 | 1- | 38 | העפלה לגביע אופ"א |
| 12. | הנובר 96 | 34 | 7 | 17 | 10 | 43 | 47 | 4- | 38 |  |
| 13. | ארמיניה בילפלד | 34 | 10 | 7 | 17 | 32 | 47 | 15- | 37 |  |
| 14. | איינטרכט פרנקפורט | 34 | 9 | 9 | 16 | 42 | 51 | 9- | 36 | העפלה לגביע אופ"א |
| 15. | וולפסבורג | 34 | 7 | 13 | 14 | 33 | 55 | 22- | 34 |  |
| 16. | פ.צ. קייזרסלאוטרן | 34 | 8 | 9 | 17 | 47 | 71 | 24- | 33 | ירדו ליגה |
| 17. | פ.צ. קלן | 34 | 7 | 9 | 18 | 49 | 71 | 22- | 30 | ירדו ליגה |
| 18. | דיסבורג | 34 | 5 | 12 | 17 | 34 | 43 | 9- | 27 | ירדו ליגה |
↑  העפילה על תקן הזוכה בפרס "משחק הוגן" של הליגה. עונה שנייה ברציפות
↑  מכיוון שהזוכה בגביע באיירן מינכן העפילה לליגת האלופות, איינטרכט העפילה לגביע אופ"א כסגניתה
עורקי שלפוחית השתן העליונים

| --- | --- |
 שיוך:  subdivision of umbilical artery, ישות אנטומית מסוימת 
 תיאור ב:  האנטומיה של גריי (מהדורה 20) (615) 
 מזהים
 לטינית (TA98):  arteriae vesicales superiores 
 טרמינולוגיה אנטומיקה:  A12.2.15.024 
 TA2 (2019):  4320 
 FMA:  18839 
 
ענפי עורק הכסל הפנימי, ובהם עורקי שלפוחית השתן העליונים, כאשר עורק הטבור אינו מסומן.
עוֹרְקֵי שַׁלְפּוּחִית הַשֶּׁתֶן הָעֶלְיוֹנִים (TA: arteriae vesicales superiores), אשר נקראו בעבר הָעוֹרְקִים הַשַּׁלְחוּפִיִּים הַגֻּלְגָּלְתִּיִּים (arteriae vesicales craniales), הם קבוצת עורקים בבטן ובאגן היוצאים מחלקו הפתוח של עורק הטבור ומספקים דם לשלפוחית השתן.
העורקים יוצאים מחלקו הפתוח של עורק הטבור ונעים על פני ההיבט העליון של שלפוחית השתן. מן העורקים מסתעפים ענפים לעבר השופכן, ובחלק מהאוכלוסייה הזכרית, גם מסתעף מהם עורק צינור הזרע.
בעבר, היה נהוג לתאר בספרי לימוד אנטומיה גם עורק אמצעי לשלפוחית השתן, אשר מספק דם לקרקעית שלפוחית השתן ולשלפוחית הזרע, בנפרד מעורק שלפוחית השתן העליון, אולם בספרי לימוד מודרניים, כמו גם לפי הטרמינולוגיה אנטומיקה, ההתייחסות היא למספר עורקי שלפוחית שתן עליונים שמקורם משותף.
הערות שוליים

↑  Moore, Keith L.,, Clinically oriented anatomy, Seventh edition, Philadelphia: Lippincott Williams & Wilkins, 2014, עמ' 352
| --- | --- |
בקרת זהויות :  TA98: A12.2.15.024 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
פונדסיון

פונדסיון (בספרדית: Fundación) היא עיר במחוז מגדלנה שבקולומביה. הכלכלה של פונדסיון מבוססת בעיקר על גידול בעלי חיים לייצור בשר וחלב.
נכון ל-2018, מתגוררים בעיר 90,514 תושבים. גובהה של העיר הוא 45 מטר מעל פני הים ושטחה הוא 922 קמ"ר.
העיר התפרסמה עקב אירוע שהתרחש בה ב-18 במאי 2014, בו אוטובוס תלמידים עלה באש ו-32 התלמידים ששהו בו נשרפו.
גאוגרפיה

העיר שוכנת על מישור הצפה.
מצפון לעיר שוכנת העיר ארקטאקה, ממזרח בוסקוניה, מדרום צ'יבולו וממערב פיג'אי.
עורקיק

| --- | --- |
 שיוך:  microvessel, segment of arterial tree organ, ישות אנטומית מסוימת 
 מזהים
 לטינית (TA98):  arteriola 
 טרמינולוגיה אנטומיקה:  A12.0.00.005 
 TA2 (2019):  3900 
 FMA:  63182 
 קוד MeSH:  A07.015.114.060 
 מזהה MeSH:  D001160 
 מערכת השפה הרפואית המאוחדת:  C0003847 
 
עורקיק של ארנב בהגדלה פי 100
עורקיק (באנגלית: arteriole) הוא כלי דם קטן שיוצא מהעורק ומוביל את הדם אל הנימים היוצאים מהם. העורקיק כולל שכבה פנימית של תאי אנדותל ושכבה חיצונית של תאי שריר חלק.
מהנימים הדם עובר אל הורידונים.
העורקיק מווסת את זרימת הדם דרכו בעזרת התרחבות והתכווצות: שכבת השריר-החלק של דופן העורקיק מתרפה או מתכווצת בהתאם לרמת הפחמן הדו-חמצני והחומציות של הדם ולפי אותות בקרה נוספים, הכוללים נוראדרנלין, אנגיוטנסין, חנקן חמצני ועוד. בזמן כיווץ השריר החלק של העורקיק, שטח החתך של חלל-העורקיק קטן וההתנגדות לזרימת דם גדלה. מערכת העורקיקים מווסתת כך גם את לחץ הדם: עליה בהתנגדות לזרימה בעורקיקים גורמת לעליה בלחץ הדם העורקי.
ראו גם

מערכת ההובלה